
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«23» мая 2023 г.
	         № 66
	   г. Масква




Аб унясенні змяненняў у Палажэнне аб Кансультатыўным камітэце па дзяржаўных (муніцыпальных) закупках

У адпаведнасці з пунктамі 7 і 44 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Унесці ў Палажэнне аб Кансультатыўным камітэце па дзяржаўных (муніцыпальных) закупках, зацверджанае Рашэннем Калегіі Еўразійскай эканамічнай камісіі ад 8 кастрычніка 2019 г. № 168, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч



	 
	ДАДАТАК
да Рашэння Калегіі
Еўразійскай эканамічнай камісіі
ад 23 мая 2023 г. № 66



ЗМЯНЕННІ,
якія ўносяцца ў Палажэнне аб Кансультатыўным камітэце па дзяржаўных (муніцыпальных) закупках

1. Пункт 5 дапоўніць абзацам наступнага зместу:
«У склад Камітэта могуць быць уключаны кіраўнікі (намеснікі кіраўнікоў) органаў дзяржаўнай улады дзяржаў-членаў, кіраўнікі (намеснікі кіраўнікоў) структурных падраздзяленняў такіх органаў, а таксама прадстаўнікі бізнес-супольнасцей (па прапанове ўпаўнаважаных органаў).».
2. Падпункт «б» пункта 14 выкласці ў наступнай рэдакцыі:
«б) падрыхтоўвае і накіроўвае членам Камітэта парадак дня пасяджэння Камітэта і матэрыялы да пытанняў парадку дня пасяджэння Камітэта;».
3. У падпункце «а» пункта 16 слова «разгляданых» замяніць словамі «якія прапануюцца да разгляду».
4. Сказ першы пункта 18 выкласці ў наступнай рэдакцыі:
«18. Зацверджаны парадак дня пасяджэння Камітэта, а таксама інфармацыя аб даце, часе і месцы правядзення пасяджэння Камітэта накіроўваюцца членам Камітэта на папяровым носьбіце і ў электронным выглядзе з суправаджальным лістом, падпісаным дырэктарам адказнага дэпартамента (у выпадку яго адсутнасці – намеснікам дырэктара адказнага дэпартамента), не пазней чым за 20 каляндарных дзён да даты правядзення пасяджэння Камітэта.».
5. Сказ другі пункта 19 выкласці ў наступнай рэдакцыі: 
«У выпадку немагчымасці прысутнічаць на пасяджэнні Камітэта член Камітэта мае права накіраваць у Камісію сваё меркаванне па пытаннях парадку дня пасяджэння Камітэта ў пісьмовым выглядзе, у тым ліку пры дапамозе электроннай пошты, на працягу 2 працоўных дзён пасля правядзення пасяджэння Камітэта.».
6. У абзацы другім пункта 21:
пасля слоў «не пазней за 2» дапоўніць словам «працоўныя»;
слова «перадаецца» замяніць словамі «накіроўваецца па электроннай пошце».
7. Абзац другі пункта 22 выкласці ў наступнай рэдакцыі:
«Копіі пратакола пасяджэння Камітэта накіроўваюцца членам Камітэта з суправаджальным лістом, падпісаным дырэктарам адказнага дэпартамента (у выпадку яго адсутнасці – намеснікам дырэктара адказнага дэпартамента), не пазней за 3 працоўныя дні з даты падпісання пратакола старшынёй Камітэта.».
8. У пункце 24 слова «старшыні» замяніць словамі «Старшыні Калегіі».

